El dia 11 d'abril de 2019 s'ha celebrat a la seu de la Comissió Jurídica Assessora una sessió extraordinària, de caràcter protocol·lari, amb la visita de la consellera de la Presidència, l'Hble.
Meritxell Budó i Pla, acompanyada del secretari del Govern, el Sr.
Prèviament, han pogut saludar les lletrades i la resta del personal de la Comissió i han visitat les dependències de la seu institucional.
Ha obert la sessió el president de la Comissió, amb la benvinguda a la consellera i al secretari del Govern, i els ha agraït la visita, que coincideix amb l'any del 40è aniversari del restabliment de la Comissió, com a institució de l'autogovern de Catalunya, la qual exerceix les funcions d'un consell d'estat envers les administracions públiques catalanes.
Ha fet referència al fet que, amb aquesta visita, la consellera continua la tradició d'anteriors consellers i conselleres de la Presidència, i ha lamentat que no s'hagués pogut produir anteriorment la de l'Hble.
El president ha significat que la present és una sessió extraordinària de caràcter protocol·lari, prevista a la normativa institucional de l'òrgan, que es distingeix de les sessions ordinàries, que són a porta tancada.
Ha agraït el suport constant que la Comissió rep del Departament de la Presidència, mitjançant el qual la institució es relaciona amb el Govern de la Generalitat.
Així mateix, ha posat en relleu la funció consultiva que la Comissió porta a terme envers les iniciatives normatives de caràcter reglamentari del Govern, en les quals ha de dictaminar preceptivament abans de la seva aprovació, i aquí ha assenyalat la importància del Consell Tècnic i la intervenció del secretari del Govern.
En aquest punt, ha fet referència al període durant el qual s'han aplicat a la Generalitat les mesures adoptades a l'empara de l'article 155 de la Constitució.
En darrer terme, el president ha destacat que en la Memòria de l'any 2018, aprovada en la darrera sessió del primer trimestre, el percentatge dels dictàmens emesos a petició de l'Administració local ha superat el 40 % del total.
Aquesta xifra, superior a cap altra anterior, significa la importància de la funció consultiva envers el món local, i aquí ha posat en relleu el coneixement de la consellera Budó en aquesta matèria per la seva anterior condició d'alcaldessa de la Garriga.
Com a anècdota, ha assenyalat els dictàmens a petició de l'Ajuntament de la Garriga, o vinculats a aquest municipi, i s'ha referit al Puiggraciós, allà on, com diu la cançó, esclata la ginesta en aquests dies de primavera.
Pel que fa a les peticions de dictàmens per part del món local, ha recordat la recent assumpció de les competències en aquesta matèria per part del Departament de la Presidència, i la bona gestió que en fa, la qual cosa facilita la funció de la Comissió.
La consellera ha agraït la tasca duta a terme per la institució i ha destacat la importància de poder-ne commemorar el 40è aniversari del seu restabliment i el 80è de la seva creació.
Així mateix, ha remarcat la rellevància de la vinculació del món local amb el Departament de la Presidència, i ha parlat de la tasca del Departament en l'elaboració de disposicions generals.
Per acabar, s'ha lamentat que l'anterior conseller de la Presidència, l'Hble.
Jordi Turull i Negre, no pogués ser present a la visita i ha comentat també com han estat de difícils per a Catalunya els mesos en què ha estat vigent l'aplicació de l'article 155 de la Constitució.
La consellera de la Presidència, H. Sra.
Meritxell Budó i Pla, ha visitat la Comissió Jurídica Assessora